Мы махуэхэм
Мэлыжьыхьым и 30, щэбэт
Урысейм и МафIэсгъэункIыфIхэм я махуэщ
Джазым и дунейпсо махуэщ
Ветеринархэм я дунейпсо махуэщ
Мексикэм щагъэлъапIэ Сабийм и махуэр
Вьетнамым и къэрал гуфIэгъуэщ — я текIуэныгъэм и махуэщ
1789 гъэм США-м и япэ президенту хаха Вашингтон Джордж а къулыкъум зэрытеувэм теухуа зэIущIэ екIуэкIащ.
1918 гъэм «Ленфильм» киностудиер къызэрагъэпэщащ.
1945 гъэм Егоров Михаилрэ Кантарие Мелитонрэ сыхьэт 14-рэ дакъикъэ 35-м ТекIуэныгъэм и Бэракъыр Берлин и Рейхстагым щыфIадзащ.
1945 гъэм Гитлер (и унэцIэ дыдэр Шикльгруберщ) Адольф зиукIыжащ.
Мэжэр композитор цIэрыIуэ Легар Франц къызэралъхурэ илъэси 146-рэ ирокъу.
Зи IэдакъэщIэкIхэмкIэ дуней псом щыцIэрыIуэ чех тхакIуэ Гашек Ярослав къызэралъхурэ илъэси 133-рэ ирокъу.
Биологие щIэныгъэхэм я доктор, КъБКъМУ-м и профессор, КъБР-м щIэныгъэхэмкIэ щIыхь зиIэ и лэжьакIуэ Дзу Руслан и ныбжьыр илъэс 67-рэ ирокъу.
Филологие щIэныгъэхэм я доктор, КъБКъУ-м и профессор ЩоджэнцIыкIу Нинэ къыщалъхуа махуэщ.
УэрэджыIакIуэ, композитор, продюсер, УФ-м и цIыхубэ артист Киркоров Филипп и ныбжьыр илъэс 49-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, пIалъэ-пIалъэкIэрэ уэшх къыщешхынущ. Хуабэр махуэм градус 14 — 16, жэщым градуси 8 — 11 щыхъунущ.
Накъыгъэм и 1, тхьэмахуэ
Гъатхэмрэ Лэжьыгъэмрэ я махуэшхуэщ
Чристэнхэм я IутIыж махуэшхуэщ
Къэзахъстэным щыпсэу лъэпкъхэм я зэкъуэтыныгъэм и махуэщ
Литвам Анэм и махуэр щагъэлъапIэ
1840 гъэм Инджылызым щащIащ дунейм щыяпэ пощт маркэхэр.
1918 гъэм Ходынскэ губгъуэм щекIуэкIащ Совет Армэм и япэ дзэ парадыр.
1929 гъэм Джылахъстэнейм псыщIэгъэлъадэр щаутIыпщащ.
1941 гъэм Налшык Сабий стадион къыщызэIуахащ.
1944 гъэм «Москва зэрахъумам папщIэ» медалыр къащтащ.
Къэрал лэжьакIуэу, КъБР-м и Правительствэм и УнафэщIу 1969 — 1984 гъэхэм щыта Къущхьэ КIыщыкъуэ къызэралъхурэ илъэс 93-рэ ирокъу.
КъБР-м щэнхабзэмкIэ щIыхь зиIэ и лэжьакIуэ Урыс Мухьэзир къызэралъхурэ илъэс 81-рэ ирокъу.
Социологие щIэныгъэхэм я доктор, профессор, ЩIДАА-м и академик, Адыгэ Республикэм щIэныгъэмкIэ щIыхь зиIэ и лэжьакIуэ АфэщIыж Тыркубий и ныбжьыр илъэс 79-рэ ирокъу.
Адыгэ Республикэм щIыхь зиIэ и сурэтыщI, АР-м и Къэрал саугъэтым и лауреат Гъуэгунокъуэ Мухьэрбий и ныбжьыр илъэс 78-рэ ирокъу.
ХьэрычэтыщIэ, техникэ щIэныгъэхэм я доктор, Адыгэ Республикэм и Президенту щыта Щэумэн Хьэзрэт и ныбжьыр илъэс 77-рэ ирокъу.
«Къэббалъкътурист» ОАО-м и генеральнэ директор, КъБР-м щэнхабзэмкIэ щIыхь зиIэ и лэжьакIуэ Къалэ Владимир и ныбжьыр илъэс 74-рэ ирокъу.
Къэрал къулыкъущIэ, политик, жылагъуэ лэжьакIуэ Нэхущ Заурбий и ныбжьыр илъэс 73-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, пIалъэ-пIалъэкIэрэ уэшх къыщешхынущ. Хуабэр махуэм градус 14 — 18, жэщым градуси 9 — 12 щыхъунущ.
Накъыгъэм и 2, блыщхьэ
Австралием Лэжьыгъэм и махуэр щагъэлъапIэ
1920 гъэм Къэбэрдей-Балъкъэрым япэ щэбэт щIыхьэху щекIуэкIащ.
1934 гъэм Налшык Пионерхэм я унэ къыщызэIуахащ.
1940 гъэм ХII гъэмахуэ Олимп джэгухэр ирамыгъэкIуэкIыну унафэ къащтащ. А илъэсым и фокIадэм и 21 — жэпуэгъуэм и 6-хэм Японием и къалащхьэ Токио щызэхэтыну траухуауэ щыта джэгухэр ирагъэкIуэкIакъым, япон-китай зауэр къызэрыхъеям и зэранкIэ.
1944 гъэм Инджылызым и къалащхьэ Лондон щызэхэтын хуея ХIII гъэмахуэ Олимп джэгухэр зэрырамыгъэкIуэкIынум теухуа унафэ ящIащ. Абы и щхьэусыгъуэр ЕтIуанэ дунейпсо зауэр зэрекIуэкIырт.
1945 гъэм СССР-м и Дзэ Плъыжьым Берлин къищтащ.
Урысей империем и унафэщI Екатеринэ ЕтIуанэр къызэралъхурэ илъэс 287-рэ ирокъу.
Филологие щIэныгъэхэм я доктор, КъБКъУ-м и профессору щыта, КъБР-м щIэныгъэхэмкIэ щIыхь зиIэ и лэжьакIуэ Урыс Хьэталий къызэралъхурэ илъэс 94-рэ ирокъу.
КъБКъУ-м и ректору щыта, профессор, КъБР-мрэ АР-м щIэныгъэхэмкIэ щIыхь зиIэ я лэжьакIуэ Лъостэн Владимир къызэралъхурэ илъэс 85-рэ ирокъу.
«Ленин гъуэгу» (иджы — «Адыгэ псалъэ») газетым и редактор нэхъыщхьэу щыта ТIажь Пётр къызэралъхурэ илъэс 81-рэ ирокъу.
Тхыдэ щIэныгъэхэм я доктор, АКъУ-м и профессор, ЩIДАА-м и академик, УФ-м щIэныгъэмкIэ щIыхь зиIэ и лэжьакIуэ Мекъул ДжэбрэIил и ныбжьыр илъэс 77-рэ ирокъу.
Къэрал къулыкъущIэ, экономикэ щIэныгъэхэм я доктор, профес- сор, УФ-м и Къэзыбж палатэм и япэ унафэщIу щыта Къэрмокъуэ Хьэчим и ныбжьыр илъэс 75-рэ ирокъу.
Дирижёр цIэрыIуэ, УФ-м и цIыхубэ артист Гергиев Валерий и ныбжьыр илъэс 63-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 16 — 19, жэщым градуси 10 — 13 щыхъунущ.
Накъыгъэм и 3,гъубж
Печатым и хуитыныгъэхэм я дунейпсо махуэщ
Дыгъэм и дунейпсо махуэщ
Японием и Конституцэм и махуэщ
Урысей тхакIуэ, публицист Толстая Татьянэ и ныбжьыр илъэс 65-рэ ирокъу.
Совет актрисэ, РСФСР-м щIыхь зиIэ и артисткэ Андрейченкэ Наталье и ныбжьыр илъэс 60 ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 18 — 22-рэ, жэщым градуси 10 — 12 щыхъунущ.
Накъыгъэм и 4, бэрэжьей
Латвие Республикэм и щхьэхуитыныгъэм теухуа декларацэр къыщащта махуэщ
Японием щагъэлъапIэ ЩхъуантIагъэм и махуэр
Китайм и ЩIалэгъуалэм я махуэщ
1959 гъэм Налшык бжьамийкIэ газ къашэу щIадзащ.
1979 гъэм Тэтчер Маргарет Инджылызым и премьер-министру ягъэуващ.
2010 гъэм УФ-м и Президентым и УказкIэ Налшык къыфIащащ «Зауэ щIыхьым и къалэ» цIэ лъапIэр.
Абазэ тхакIуэ, КъШР-м и цIыхубэ усакIуэ КIыкIуэту Микаэль и ныбжьыр илъэс 78-рэ ирокъу.
УФ-м и цIыхубэ художник, Урысейм и Къэрал саугъэтыр зыхуагъэфэща Шемякин (Къардэн) Михаил и ныбжьыр илъэс 73-рэ ирокъу.
Къэрал лэжьакIуэ, экономикэ щIэныгъэхэм я доктор, профессор, РАЕН-м и академик, УФ-м щIыхь зиIэ и экономист Щауэжь Хьэсэнбий и ныбжьыр илъэс 60 ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 16 — 19, жэщым градус 13 — 15 щыхъунущ.
